O pasau perfecto perifrastico ye un tiempo perifrastico present en la Edat Meya en luengas galo-romanicas (francés, occitán, arpitán), catalán y tamién documentau puntualment en aragonés medieval pero que actualment dimpués de quasi haber desapareixiu en luengas galo-romanicas predomina en catalán y en aragonés oriental (fovano, chistabín y ribagorzano). En o sieglo XX encara se n'ha puesto documentar l'uso en gascon pirenenco, en castellán enguerín y en l'occitán de Guardia Piamontesa (Calabria).